nahid-hub/BLUGE-bengali-wikipedia-section-title-prediction huggingface dataset:
বার্মিজ সেনাবাহিনীর সৈন্যরা কিছু বন্দিকে ল্যান্ড মাইন যুক্ত একটি মাঠের মধ্য দিয়ে দৌড়াতে বাধ্য করে। টেলিভিশনে দেখানো হয় সবচেয়ে দীর্ঘ সিভিলিয়ান যুদ্ধ চলছে বার্মায়। সেখানে সরকারী সৈন্য দ্বারা যুদ্ধাপরাধ সংগঠিত হচ্ছে। জন র‌্যাম্বো বার্মা সীমান্তের একটি গ্রামে অজগর ধরার কাজ করে ও ভাড়ায় নৌকা চালায়। একদিন তার কাছে আমেরিকা থেকে গির্জার কিছু লোক আসে এবং তাদের নদী পার করে বার্মার যুদ্ধপিড়ীত এলাকায় নিয়ে যেতে বলে। তারা জানায় তারা তথ্য সংগ্রহ করতে ও চিকিৎসা সাহায্য নিয়ে এসেছে। প্রথমে র‌্যাম্বো তাদের নিয়ে যেতে রাজি না হলেও পরে রাজি হয়ে যায় এবং তাদের নদী পার করে বার্মার একটি গ্রামে রেখে আসে। পথিমধ্যে বার্মিজ জলদস্যুরা তাদের নৌকা আক্রমণ করলে র‌্যাম্বো জলদস্যুদের হত্যা করে ও ফেরার সময় জলদস্যুদের নৌকা পুড়িয়ে ফেলে।

প্রতিনিধি দল গ্রামে নামার পরপরই বার্মিজ সৈন্যরা গ্রামটি আক্রমণ করে ও গ্রামের আধিকাংশ মানুষকে হত্যা করে, গ্রামটি পুড়িয়ে দেয় ও প্রতিনিধি দলকে ধরে নিয়ে যায়। কিছুদিন পর র‌্যাম্বোর কাছে এক পশ্চিমা লোক এসে এ খবর জানায় ও আরো বলে একটি কমান্ডো দল তাদের উদ্ধার করতে আসছে সেজন্য র‌্যাম্বোকে তাদের নদী পার করে সেই গ্রামে রেখে আসার জন্য অনুরোধ করে। র‌্যাম্বো কমান্ডোদের নিয়ে নদী পর করে দেয় এবং স্থানীয় বিদ্রোহী দলের দুজন লোক তাদের পথ দেখিয়ে সে গ্রামে নিয়ে যায়। তারা সেখানে থাকার কিছুক্ষন পর সরকারি সৈন্যরা আগেরমত কিছু লোককে নিয়ে আসে মাইনের উপর দিয়ে দৌড়ানোর জন্য। সৈন্যরা বন্দিদের গুলি করতে উদ্ধত্ব হলে র‌্যাম্বো তার তীর-ধনুক দিয়ে সেখানকার সকল সৈন্যকে হত্যা করে।

র‌্যাম্বো ও কমান্ডো বাহিনীর সকলে মিলে সৈন্যদের আস্তানা থেকে প্রতিনিধি দলের লোকদেরকে উদ্ধারের পরিকল্পনা করে। রাতে একটি আর্মি ট্রাক নিয়ে সৈনিকের ছদ্মবেশে তারা ক্যাম্পের ভেতর প্রবেশ করে। সেখানে জেনারেলের পুত্রকে হত্যা করে ও প্রতিনিধি দলের সদস্যদেরকে নিয়ে পালিয়ে যায়। সরকারী সৈন্যরা তাদের পিছু নেয়। একপর্যাকে কমান্ডো ও প্রতিনিধি দলের কিছু সদস্যকে সৈন্যরা পুনরায় ধরে ফেলে। তাদেরকে গুলি করে মারার পূর্ব মূহুর্তে র‌্যাম্বো মেশিনগান নিয়ে সৈন্যদের উপর গুলিবর্ষন শুরু করে। কিছুক্ষন পর বিদ্রোহীরাও সরকারি সৈন্যদের উপর আক্রমণ করে। যুদ্ধ শেষে র‌্যাম্বোকে রাস্তা ধরে হেটে যেতে দেখা যায়।

সঠিক অনুচ্ছেদ শিরোনাম কোনটি?
titleA. অ্যানিমেটেড সিরিজ
titleB. র‍্যাম্বো:ফার্স্ট ব্লাড পার্ট ২ (১৯৮৫)
titleC. র‍্যাম্বো ৪ (২০০৮)
titleD. চলচ্চিত্র সমূহ
উত্তর: titleC
তিনি এ অঞ্চলে নিরক্ষরতা দূর করতে একটি স্কুল নির্মান করেন। পাঁচটি ছেলে ও দুটি মেয়ে নিয়ে তিনি শুরু করেন তার মিশন স্কুল। এই স্কুল ছিল অবৈতনিক, এখান থেকে বিনামূল্যে বই পেতো ছাত্র-ছাত্রীরা। পরবর্তীকালে তিনি এই স্কুলকে হাই স্কুলে উন্নীত করেন।
মৃত্যুর পূর্বে তার স্কুলের ছাত্রছাত্রীর সংখ্যা ছিলো প্রথম শ্রেণী থেকে দশম শ্রেণী পর্যন্ত এক হাজারেরও বেশি।
তিনি এ অঞ্চলে বেঙ্গল মিশন সোসাইটির অধীনে স্কুল, চিকিৎসা, ধর্ম প্রচারমূলক কাজ করতেন। এছাড়া তিনি বিভিন্ন গ্রামে পাঠশালা স্কুল প্রতিষ্ঠা করেন। তার একক প্রচেষ্টায় গোপালগঞ্জে কোর্ট স্থাপিত হয় এব্ং আনাবারি ম্যাজিস্টট তাকে করা হয়।
তিনি এ অঞ্চলে কৃষি ব্যাংক ও পোস্ট অফিস স্থাপন করেন।

সঠিক অনুচ্ছেদ শিরোনাম কোনটি?
titleA. খ্রিস্টধর্ম প্রচার
titleB. সমাজসেবামূলক কর্মকান্ড
titleC. মৃত্যু
titleD. গোপালগঞ্জে আগমন
উত্তর: titleB
স্থল পথে পরিবহনের দ্বিতীয় প্রধান মাধ্যম হল রেল পথ। প্রতিদিন হাজার হাজার মানুষ ও মাল পত্র রেলের মাধ্যমে স্থানান্তরিত হয়। রেল পথে ঝুঁকি কম থাকায় এটি মানুষের নিকট ব্যাপক জনপ্রিয়টা লাভ করে। আকার আয়তনে বেশি এবং ভারী জিনিস পরিবহনে রেল পথের প্রাধান্য বেশি।
বাংলাদেশের রেল পরিবহন ব্যবস্থা মূলত এসেছে ১৯৪৭ সালে ব্রিটিশ পরিচালিত 'আসাম - বাংলা ' রেল পরিবহন থেকে। ১৯৭১ সালের স্বাধীনতা অর্জনের পর থেকে রেল পরিবহন ক্রমশ বাড়তে থাকে। ২০০৫ সালের মধ্যে ২,৭০৬ কিলোমিটার রেল পথের বিস্তৃতি লাভ করে এবং এখনো এর বৃদ্ধির কাজ চলছে।

সঠিক অনুচ্ছেদ শিরোনাম কোনটি?
titleA. আকাশ পথ
titleB. সড়ক পথ
titleC. রেলপথ
titleD. সমস্যা ও সম্ভাবনা
উত্তর: titleC
সংযুক্ত আরব আমিরাতে তলোয়ার নৃত্য জনপ্রিয়।অন্যান্য আরব দেশের মত এখানে তলোয়ার নৃত্য প্রচলিত;ইংরেজিতে যাকে বলে 'সোর্ড ড্যান্স'।

এখানকার অধিকাংশ অধিবাসীদের মধ্যে পুরুষেরা আলখাল্লা,জুব্বা,গুত্রা (মাথায় পরার আরব্য পরিধান) ,টুপি পরে থাকেন।নারীরা আবায়া,বোরকা,হিজাব ও অন্যান্য শালীন পোশাক পরিধান করেন।

আরব আমিরাতে অন্যান্য শালীন সংস্কৃতি চর্চার ব্যবস্থা রয়েছে।

সঠিক অনুচ্ছেদ শিরোনাম কোনটি?
titleA. আমির
titleB. ইতিহাস
titleC. সংস্কৃতি
titleD. বুর্জ খলিফা
উত্তর: titleC
১৯৪৯ সালের ১৮ আগস্ট নানকারদের উপর পাকিস্তানী মুসলিমলীগ সরকারের ইপিআর, পুলিশ এবং জমিদারদের লাঠিয়াল বাহীনি সংঘবদ্ধ হয়ে সশ্রস্ত্র হামলা চালালে ৬ জন নানকার নিহত হন; তারা হলেন:
এসময় পুলিশের অত্যাচারে নানকার নেত্রী অন্তঃসত্ত্বা অপর্না পালচৌধুরীর গর্ভপাত ঘটে ঘটনাস্থলে। বীভৎস অত্যাচারে তিনি পঙ্গু হয়ে যান। শ্রীহট্ট, রাজশাহী ও ঢাকা জেলে তিনি ৫ বছর বন্দী থাকেন

সঠিক অনুচ্ছেদ শিরোনাম কোনটি?
titleA. শব্দের উৎপত্তি
titleB. নানকার দিবস
titleC. ইতিহাস
titleD. আন্দোলনের সাথে জড়িত কয়েকজন সংগঠক
উত্তর: titleB
বসন্তকালে জুম কাটা শেষ হলে এ উৎসবটি পালন করা হয়। মিজোদের সব চাইতে আনন্দময় উৎসব এটি। ঋতুটিও খুবই উপযোগী। বসন্ত ঋতুকে জায়গা করে দিয়ে শীত ধীরে ধীরে বিদায় নেয়। এ সময় প্রকৃতি পুনরুজ্জীবন লাভ করে ও মানুষের জীবনে সজীবতা বয়ে নিয়ে আসে। বয়স ও লিঙ্গ ভেদে মিজোরা এ উৎসবে অংশ গ্রহণ করে। বর্ণিল পোশাকে সজ্জিত হয়ে ছেলেমেয়েরা নাচের উৎসবে মেতে উঠে যা অনেক সময় সারা রাত ধরে চলতে থাকে।

সঠিক অনুচ্ছেদ শিরোনাম কোনটি?
titleA. রাজনীতি
titleB. নৃত্য
titleC. ছাপচার কুট
titleD. ১৯৪৭ পরবর্তী
উত্তর: titleC
উনবিংশ শতাব্দীর প্রথম থেকেই সহায়ক ভাষাগুলি গবেষণার বিষয় হয়ে উঠছিল।
লুই কুতুরা এবং অন্যান্যরা তাদের বই "ইন্টারন্যাশনাল ল্যাঙ্গুয়েজ এন্ড সায়েন্স"-এ লিখেছেন:
লেওপোল্ড ফাউন্ডলার লিখেছেন যে বিজ্ঞানীদের মধ্যে আরও কার্যকর যোগাযোগের জন্য একটি সহায়ক ভাষার প্রয়োজন:
কুতুরা এবং অন্যান্যদের মতে, ভোলাপ্যুকীয়রা এবং এসপেরান্তীয়রা বহু পার্শ্ব সমস্যার মাধ্যমে প্রশ্নটির ভাষাগত দৃষ্টিভঙ্গি বিস্মৃত করেছে এবং তারা এই ব্যপারটাকে আন্তর্জাতিক সহায়ক ভাষা ধারণা সম্পর্কে আলোচনা অবাস্তব মনে হওয়ার মূল কারণ বলে বিবেচনা করেছেন।

কুতুরার কিছু সমসাময়িকরা, যার মধ্যে উল্লেখযোগ্য হলেন এডওয়ার্ড সাপির, সহায়ক ভাষার চ্যালেঞ্জকে যোগাযোগের জরুরি রাষ্ট্রশাসনসংক্রান্ত সমস্যার একটি নির্দিষ্ট ভাষাগত (ব্যাকরণ এবং শব্দভান্ডারগত) উত্তর সনাক্তকরণের থেকেও দীর্ঘস্থায়ী আন্তর্জাতিক বোঝাপরার জন্য একটি ভাষাগত নীতির প্রচার বলে মনে করেছেন।
যদিও অধ্যয়ন বিষয়ক গবেষণার আগ্রহ বিংশ শতাব্দীর বেশিরভাগ সময় ধরেই ব্যাপকভাবে হ্রাস পেয়েছিল, তবুও এই মতপার্থক্যগুলি আজকের দিনগুলিতেও অব্যাহত।
একদিকে যেমন কিছু পণ্ডিত ও আগ্রহী অবিশেষজ্ঞরা মূর্ত ভাষা প্রস্তাবগুলি তৈরি করে থাকেন, অন্যদিকে পেই এবং অন্যান্যরা বৃহত্তর সামাজিক সমস্যাগুলিকে প্রাধাণ্য দেন। আবার কেউ কেউ কোন বিশেষ একটি ভাষার পক্ষে যুক্তি দিয়ে তার সামাজিক সংহতি স্থাপন করার চেষ্টা করেন।

সঠিক অনুচ্ছেদ শিরোনাম কোনটি?
titleA. অধ্যয়ণ
titleB. ইদো এবং এসপেরান্তো-জাত ভাষা
titleC. লাতিন লিপি
titleD. লিখন পদ্ধতি
উত্তর: titleA
বাকেরগঞ্জ উপজেলার অবস্থান ২২°২৯'উত্তর অক্ষাংশ, এবং ৯০°১২' -৯০°৩৩' দ্রাঘিমাংশের মধ্যে।
উত্তরে ঝালকাঠি জেলার নলছিটি উপজেলা ও বরিশাল সদর উপজেলা, পূর্বে ভোলা সদর উপজেলা, দক্ষিণে পটুয়াখালী জেলার দুমকি উপজেলা ও বাউফল উপজেলা এবং পশ্চিমে ঝালকাঠি জেলার রাজাপুর উপজেলা ও নলছিটি উপজেলা এবং বরগুনা জেলার বেতাগি উপজেলা।

সঠিক অনুচ্ছেদ শিরোনাম কোনটি?
titleA. প্রশাসনিক এলাকা
titleB. বিবিধ
titleC. শিক্ষা
titleD. অবস্থান
উত্তর: titleD
সমগ্র খেলোয়াড়ী জীবনে তিনটিমাত্র টেস্টে অংশগ্রহণের সুযোগ পেয়েছিলেন তিনি। ভারতের স্বাধীনতা লাভের পূর্ববর্তী সময়ে অনুষ্ঠিত সবগুলো টেস্টই ইংল্যান্ডের বিপক্ষে খেলেছিলেন। ২৫ জুন, ১৯৩২ তারিখে লর্ডসে স্বাগতিক ইংল্যান্ডের বিপক্ষে টেস্ট ক্রিকেটে অভিষেক ঘটেছিল নাউমল জিউমলের। ভারতের টেস্ট ক্রিকেটের ইতিহাসের প্রথম উদ্বোধনী ব্যাটসম্যান হিসেবে অংশগ্রহণের গৌরব লাভ করেন। উভয় ইনিংসেই তার সাথে ব্যাটিং উদ্বোধনে নেমেছিলেন জনার্দন নেভলে। ঐ টেস্টই ভারতের সর্বপ্রথম টেস্ট ছিল। লর্ডস টেস্টে তিনি ৩৩ ও ২৫ রান তুলেছিলেন।

মিডলসেক্সের বিপক্ষে সোয়া ছয় ঘণ্টা ক্রিজ আঁকড়ে থেকে অপরাজিত ১৬৪ রান তুলেছিলেন। এ সময়ে তৃতীয় উইকেট জুটিতে সি. কে. নায়ডুর সাথে জুটি গড়ে ১৭৯ রান সংগ্রহ করেন। ডার্বিশায়ারের বিপক্ষেও সেঞ্চুরি হাঁকিয়েছিলেন। এ সফরে ২৬টি প্রথম-শ্রেণীর খেলায় অংশ নিয়ে ৩০.৮৮ গড়ে ১২৯৭ রান তুলেছিলেন তিনি। উইজডেনেও তার ফিল্ডিংয়ের ভূমিকা নিয়ে প্রশংসা করা হয়।

সঠিক অনুচ্ছেদ শিরোনাম কোনটি?
titleA. আন্তর্জাতিক ক্রিকেট
titleB. অবসর
titleC. ইংল্যান্ডের মুখোমুখি
titleD. শৈশবকাল
উত্তর: titleA
সমগ্র খেলোয়াড়ী জীবনে বাইশটি টেস্ট ও একটিমাত্র একদিনের আন্তর্জাতিকে অংশগ্রহণ করেছেন বিনু মানকড়। ২৫ সেপ্টেম্বর, ১৯৬৯ তারিখে মুম্বাইয়ে সফরকারী নিউজিল্যান্ড দলের বিপক্ষে টেস্ট ক্রিকেটে অভিষেক ঘটে তার। ৭ জানুয়ারি, ১৯৭৮ তারিখে সিডনিতে স্বাগতিক অস্ট্রেলিয়া দলের বিপক্ষে সর্বশেষ টেস্টে অংশ নেন তিনি।

পুরো বছর জুড়ে ঘরোয়া ক্রিকেটে বেশ বড় ধরনের ইনিংস খেলার স্বীকৃতিস্বরূপ ১৯৬৯-৭০ মৌসুমে নিউজিল্যান্ডের বিপক্ষে খেলার সুযোগ পান তিনি। বিজয় মার্চেন্টের নেতৃত্বাধীন দল নির্বাচকমণ্ডলী ঐ মৌসুমে তরুণ খেলোয়াড়দেরকে অগ্রাধিকার দেয়। ফলশ্রুতিতে, চেতন চৌহান ও অজিত পাইসহ তারও একযোগে টেস্ট অভিষেক পর্ব সম্পন্ন হয়েছিল। তবে, নিউজিল্যান্ডের বিপক্ষে চার টেস্টের কোনটিতেই ত্রিশের কোটা স্পর্শ করতে ব্যর্থ হন। ফলশ্রুতিতে, তৃতীয় টেস্টে অংশগ্রহণ করা থেকে তিনি বঞ্চিত হন।

সঠিক অনুচ্ছেদ শিরোনাম কোনটি?
titleA. প্রথম-শ্রেণীর ক্রিকেট
titleB. শৈশবকাল
titleC. আন্তর্জাতিক ক্রিকেট
titleD. অস্ট্রেলিয়ার মুখোমুখি
উত্তর: titleC
পূর্ব হতেই বার্তোলোমিয়া এবং ক্রিস্টেনসেনের মতো পণ্ডিতগণ “গতানুগতিক সময়” নিয়ে দ্বিমত পোষণ করেন, মূলত যা ভাষাগত সমস্যা হতে উৎসরিত। দেখা যায় জরথুস্ত্র ১৮ টি কবিতা লিখেন, যার সমন্বয়ে অবেস্তার পুরাতন খণ্ড গাথা গ্রথিত হয়েছে। গাথার ভাষা এবং রচনা, বিশেষ করে “যস্ন হপ্তমগাইতি” ("যস্ন সপ্তম অনুচ্ছেদ")-রকে লেখনিকে বলা হয় আদি অবেস্তাই বা গাথাইক অবেস্তাই যা অবেস্তার পরবর্তী খণ্ডগুলোর ভাষা হতে অনেকটাই সেকেলে। শব্দের ব্যুৎপত্তিগত দিক থেকে গাথাইক অবেস্তাই ভাষার সঙ্গে ঋগ্বেদীয় সংস্কৃত ভাষার প্রচুর মিল রয়েছে।

যদিও ঋগ্বেদের ভাষা গাথার ভাষার চেয়ে কিছুটা বেশি মাত্রায় রক্ষণশীল, ধারণা করা হয় যে অবেস্তা ঋগ্বেদের কয়েক শতক পরে গ্রথিত হয়েছে। ধারণা করা হয় ঋগ্বেদ গ্রথিত হয়েছে খ্রীষ্টপূর্ব ১৫০০ হতে ১২০০ শতাব্দীর মধ্যবর্তী সময়ে। সে অনুসারে গাথা গ্রথিত হয়েছে খ্রীষ্টপূর্ব ১০০০ শতাব্দী হতে ২০০ বছর সময়কালের এর মধ্যে।

সঠিক অনুচ্ছেদ শিরোনাম কোনটি?
titleA. ঐতিহাসিক নিদর্শন
titleB. জীবনকালের সম্ভাব্য সময়
titleC. ভাষাগত প্রমাণ
titleD. প্রত্নতাত্ত্বিক নিদর্শন
উত্তর: titleC
আবু উবাইদা প্রথমে হিমস হস্তগত করার সিদ্ধান্ত নেন। এর ফলে উত্তর সিরিয়ায় অভিযানের পূর্বে মুসলিম বাহিনীর পেছনের অংশ শত্রুমুক্ত হয়ে যেত। এরপর মুসলিমরা হিমসের দিকে যাত্রা করে। শহরে পৌছার পর খালিদের মোবাইল গার্ডের সাথে বাইজেন্টাইন সেনাদের মধ্যে একটি সংক্ষিপ্ত যুদ্ধ হয়। মুসলিমরা বাইজেন্টাইন সেনাদেরকে পিছু হটতে বাধ্য করে। বাইজেন্টাইনরা এর ফলে দুর্গের ভেতর অবস্থান নিয়ে ফটক বন্ধ করে দেয়। আবু উবাইদা এসে পৌছার পর তিনি পুরো বাহিনীকে চারটি অংশে বিভক্ত করে শহরের চারটি ফটকে মোতায়েন করেন:


হিমসের চারপাশ বৃত্তাকার দেয়াল দ্বারা ঘেরা ছিল। এর ব্যাস ছিল এক মাইলের কম। এছাড়া দেয়ালের চারপাশ পরিখা দ্বারা ঘেরা ছিল। দেয়ালের ভেতরে পাহাড়ের উপরে একটি দুর্গও ছিল। শহরের বাইরে ছিল উর্বর সমভূমি এবং পশ্চিমে ছিল আসি নদী। আবু উবাইদা ও খালিদ উভয়ে শহরে উত্তরে রাস্তান ফটক থেকে অল্প দূরত্বে শিবির স্থাপন করেন। আবু উবাইদা খালিদের হাতে অবরোধের দায়িত্ব ন্যস্ত করেছিলেন। নভেম্বর-ডিসেম্বরের দিকে শীত তীব্র হয়ে উঠে। এসময় অবরোধ চলতে থাকে। উভয়পক্ষের মধ্যে তীর বিনিময় হলেও কোনো বড় আকারের সংঘর্ষ হয়নি। মুসলিমরা শীত সহ্য করতে পারবে না বলে বাইজেইন্টাইনদের ধারণা পুরোপুরি সঠিক হিসেবে দেখা দেয়নি। ৬৩৬ সালের মার্চের মধ্যভাগে শীত শেষ হওয়ার পর হারবিস অতর্কিত আক্রমণ চালিয়ে মুসলিমদেরকে পরাজিত করার সিদ্ধান্ত নেন। তিনি রাস্তান ফটক দিয়ে বের হয়ে ৫,০০০ সৈনিক নিয়ে মুসলিমদের উপর অতর্কিত আক্রমণ চালান। আক্রমণের তীব্রতার কারণে এই অংশে অবস্থানকারী মুসলিমরা কিছুটা পিছিয়ে আসে। এরপর মুসলিমরা নিজেদের পুনরায় সংগঠিত করে বাইজেন্টাইন আক্রমণ প্রতিহত করে। খালিদ মোবাইল গার্ড বাহিনীকে নিয়ে এগিয়ে এসে যুদ্ধের নেতৃত্ব নেন। তিনি যুদ্ধের মোড় ঘুরিয়ে দিতে সক্ষম হন ফলে রোমানরা পিছিয়ে যায়।

সঠিক অনুচ্ছেদ শিরোনাম কোনটি?
titleA. পরবর্তী অবস্থা
titleB. পটভূমি
titleC. বিজয়
titleD. অবরোধ
উত্তর: titleD
প্রাচীন চিত্রকলায় দৃশ্যমান নাভি সহ অনাবৃত পেটের নারীদেহ প্রায়শঃ দেখা যায়। তবে ভারতীয় সংস্কৃতিতে নারীরা শাড়ী সাধারণতঃ এমনভাবে পরে যেন নাভি ঢেকে থাকে। তবে বিংশ শতাব্দীর মধ্যভাগের শুরুর দিকে নাভির নিচে শাড়ী পরার ফ্যাশন চালু হয়। ধনী পরিবারের কিছু মেয়ে, অভিনেত্রী ও মডেলদের মধ্যে শুরু হলেও নাভির নিচে শাড়ী পরা বিস্তার লাভ করে। এটা শুধু নাভিকে অনাবৃত করার জন্য নয়, পেটের যতটা সম্ভব দৃশ্যমান রাখার জন্যও অনেকে শাড়ী অনেক নামিয়ে পরতে শুরু করে।

সঠিক অনুচ্ছেদ শিরোনাম কোনটি?
titleA. যৌন তাৎপর্য
titleB. নাভির নিচে শাড়ী
titleC. তান্ত্রিক সাধনা ও নাভি
titleD. চিকিৎসাশাস্ত্রীয় তাৎপর্য
উত্তর: titleB
মার্চ, ১৯৮২ সালে সেলিম মালিক তার প্রথম টেস্টে অংশগ্রহণ করেন। করাচীতে দলের প্রতিপক্ষ ছিল শ্রীলঙ্কা ক্রিকেট দল। প্রথম ইনিংসে ১২ রানে আউট হবার পর ডিক্লেয়ারকৃত দ্বিতীয় ইনিংসে মনোরম অপরাজিত ১০০ রানের ইনিংস করেন। ১৮ বছর ৩২৩ দিন বয়সে তার এ সেঞ্চুরিটি অভিষেকে তৎকালীন দ্বিতীয় সর্বকনিষ্ঠ খেলোয়াড় হিসেবে কৃতিত্ব প্রদর্শনের সুযোগ পায়।

১৯৮৭ সালে ইংল্যান্ড সফরে যান। হেডিংলিতে ৯৯ ও ওভালে ১০২ রানের মনোজ্ঞ ইনিংস খেলেন। ইংরেজ পরিবেশের সাথে অনেকাংশেই নিজেকে খাঁপ খাইয়ে নেন। ১৯৯০-এর দশকের শুরুর দিকে বেশ কয়েক বছর এসেক্সের পক্ষে কাউন্টি ক্রিকেটে অংশগ্রহণ করেন। ১৯৯১ সালে ১,৯৭২ রান তুলে চমৎকার মৌসুম কাটান। এসেক্সের অ-ইংরেজ হিসেবে তৃতীয় সর্বোচ্চ রান সংগ্রহ করেন সেলিম মালিক। যে-কোন ক্রিকেটারের তুলনায় টেস্ট ক্রিকেটে ইংল্যান্ডের বিপক্ষেই অধিক সফলকাম ছিলেন। ১৯ ইনিংসে অংশ নিয়ে ৬০.৭০ গড়ে ১,৩৯৬ রান তুলেন।

সঠিক অনুচ্ছেদ শিরোনাম কোনটি?
titleA. আজীবন নিষেধাজ্ঞা
titleB. খেলোয়াড়ী জীবন
titleC. নিষেধাজ্ঞা পরবর্তী সময়কাল
titleD. সাফল্যগাঁথা
উত্তর: titleB
দ্বিতীয় তরঙ্গ নারীবাদ থেকে স্থানান্তর হবার সাথে সাথে নারীদের জন্য অনেক আইনগত ও প্রাতিষ্ঠানিক অধিকার প্রতিষ্ঠিত ও বর্ধিত হয়। এইসব প্রাতিষ্ঠানিক অর্জন ছাড়াও তৃতীয় তরঙ্গ নারীবাদীগণ বিশ্বাস করেন, যেসব স্টেরিওটাইপ, মিডিয়া পোর্ট্রেয়াল বা গণমাধ্যম চিত্রায়ন, এবং ভাষা নারীদেরকে বিশেষভাবে সংজ্ঞায়িত করে রেখেছে সেগুলোর ক্ষেত্রেও আরও পরিবর্তন দরকার। তৃতীয় তরঙ্গ নারীবাদের উদ্দেশ্য হল বিচিত্র ও বিবিধ পরিচয়গুলোকে উদযাপন করা এবং দ্বিতীয় তরঙ্গ নারীবাদের ক্ষেত্রে যে "শিকার নারীবাদ" বা "ভিক্টিম ফেমিনিজমের" প্রচার করা হয়েছিল তা পরিত্যাগ করা। তৃতীয় তরঙ্গ নারীবাদ জেন্ডার এবং যৌনতার পোস্ট-স্ট্রাকচারালিস্ট ব্যাখ্যাগুলোয় অধিক দৃষ্টি স্থাপন করে। জোয়ান ডব্লিউ. স্কট তার ""ডিকনস্ট্রাক্টিং ইকুয়ালিটি ভারসাস ডিফারেন্স: অর, দ্য ইউজেস অব পোস্টস্ট্রাকচারালিস্ট থিওরি অব ফেমিনিজম"" শীর্ষক রচনায় বর্ণনা করেছেন কিভাবে ভাষা এই জগৎকে বোঝার জন্য ব্যবহৃত হয়। পোস্টস্ট্রাকচারালিস্টগণ বলেন, শব্দ এবং রচনাগুলোর কোন নির্দিষ্ট এবং স্থির অন্তর্নিহিত অর্থ থাকে না, এই সব শব্দ ও রচনার সাথে এদের অর্থের কোন স্বচ্ছ, সুস্পষ্ট ও স্বতঃসিদ্ধ বা স্বতঃপ্রমাণিত সম্পর্ক থাকে না, ভাষা এবং জগতের মাঝে কোন মৌলিক ও চূড়ান্ত সম্পর্ক থাকে না। ভাষা আমাদের চিন্তনে বিভিন্ন দ্বিপার্শ্বিকতা, বিভেদ বা বাইনারি সৃষ্টি করে (যেমন নারী ও পুরুষের মাঝে)। পোস্টস্ট্রাকচারালিস্ট নারীবাদীগণ এই বিভেদকে সমাজের প্রভাবশালী ও কর্তৃত্ববাদী দলের ক্ষমতাকে রক্ষার জন্য একটি কৃত্রিম কাঠামো বলে মনে করেন। ""দ্য লোকাল ইজ গ্লোবাল: থার্ড ওয়েভ ফেমিনিজম, পিস, এন্ড সোশ্যাল জাস্টিস"" গ্রন্থে রচয়িতাগণ ব্যাখ্যা করেছেন তৃতীয় তরঙ্গ নারীবাদে পাঁচটি প্রাথমিক শক্তি কাজ করে, যথা: (১)বক্তব্যের দায়িত্বপূর্ণ সিদ্ধান্ত ও নির্বাচন, (২) অভিজ্ঞতা এবং গতিশীল জ্ঞানের উপলব্ধি এবং এর প্রতি সম্মান, (৩) "ব্যক্তিগত ব্যাপার মাত্রই রাজনৈতিক" মতকে সমর্থন করা যা অনুসারে, অবকাঠামোগত বা স্ট্রাকচারাল সমস্যায় ব্যক্তিগত অভিজ্ঞতার মূল নিহিত থাকে, এবং ব্যক্তিগত কাজের সামাজিক ফলাফল থাকে, (৪) তাত্ত্বিক ও রাজনৈতিক উভয় এক্টিভিজমেই ব্যক্তিগত ন্যারেটিভ এর ব্যবহার, (৫) স্থানীয় রাজনৈতিক একটিভিজম বা সক্রিয়তার সাথে বৈশ্বিক যোগাযোগ এবং ফলাফল।

সঠিক অনুচ্ছেদ শিরোনাম কোনটি?
titleA. ধর্ষণ
titleB. উদ্দেশ্য
titleC. আন্তর্জাতিকভাবে
titleD. মর্যাদাহানিকর শব্দগুলোর পুনরুদ্ধার
উত্তর: titleB
প্রথম ভাষণটি সূরার প্রথম থেকে শুরু হয়ে ৩২ নং আয়াত পর্যন্ত চলেছে এবং এটি সম্ভবত বদর যুদ্ধের নিকটবর্তী সময়ে নাযিল হয়।

দ্বিতীয় ভাষণটি ৩৩ নং আয়াত থেকে শুরু হয়ে ৬৩ নং আয়াতে গিয়ে শেষ হয়েছে (৬ষ্ঠ রুকুর শেষ পর্যন্ত)। ৯ম হিজরীতে নাজরানের প্রতিনিধি দলের আগমনকালে এটি নাযিল হয়।

তৃতীয় ভাষণটি সপ্তম রুকূ’র শুরু থেকে নিয়ে দ্বাদশ রুকূ’র শেষ অব্দি চলেছে। প্রথম ভাষণের সাথে সাথেই এটি নাযিল হয়।

চতুর্থ ভাষণটি ত্রয়োদশ রুকূ’ থেকে শুরু করে সূরার শেষ পর্যন্ত চলেছে। ওহোদ যুদ্ধের পর এটি নাযিল হয়।

সঠিক অনুচ্ছেদ শিরোনাম কোনটি?
titleA. নাযিলের কার্যকারণ
titleB. নামকরণ
titleC. সম্বোধন ও আলোচ্য বিষয়াবলী
titleD. নাযিলের সময়-কাল ও বিষয়বস্তুর অংশসমূহ
উত্তর: titleD
শাক্তমত হিন্দুধর্মের একটি সম্প্রদায় যারা শক্তি অথবা "দেবী মাতার" পুং বা উভলিঙ্গিক দেবত্ব প্রত্যাখ্যান না করেই তার সকল রূপের আরাধনা করে (এটা অবশ্য শক্তির অনুপস্থিতিতে নিষ্ক্রিয় বলে গণ্য করা হয়)। এক্ষেত্রে বিশুদ্ধ শাক্তমতে, মহাদেবী বা দেবীর পূজা করা হয়। "এন এন ভট্টাচার্য" ব্যাখ্যা করেছেন যে যারা একটি নারীবাদ হিসাবে এককভাবে পরম সত্ত্বার উপাসনা করে, তাদের শাক্ত বলা হয়।

শৈব দার্শনিকগণ, যেমন "শিব সুব্রামানিয়াম" বলেন, শক্তমতের বিকল্প ব্যাখ্যা হলো, নারীরূপই পুংরূপের একমাত্র বাহন।

সঠিক অনুচ্ছেদ শিরোনাম কোনটি?
titleA. শিব ও বিষ্ণু
titleB. উদাহরণ
titleC. রাধা ও কৃষ্ণ
titleD. শক্তি
উত্তর: titleD
তিনি বদর,উহুদ ও খন্দকের যুদ্ধে সফলভাবে অংশগ্রহণ করেন । তাছাড়া ছোট ছোট অভিযানেও তিনি অংশগ্রহণ করেছিলেন । তার পুত্র আবদুল্লাহ ইবনে আমির নিকট এইসকল যুদ্ধের বর্ণনা করতেন বলে ইতিহাসবিদগণ তার জীবনীতে উল্লেখ করেছেন ।

হযরত উসমানের খিলাফতের শেষ দিকে যখন প্রথম ফিতনা ও আত্মকলহ চরমরূপ ধারণ করে তখন হযরত আমের নির্জন বাস গ্রহণ করেন। দিন-রাত নিজেকে গৃহবন্ধী করে আল্লাহর ইবাদতে নিজেকে মশগুল রাখতেন ।এমনকি সাহাবাদের বর্ণনামতে উসমান খিলাফত চলাকালীন সময়ে তাকে বাইরে বের হতে দেখা যায়নি । এভাবেই তিনি অতিরিক্ত পরিশ্রমের ফলে অসুস্থ হয়ে পরেন ।

সঠিক অনুচ্ছেদ শিরোনাম কোনটি?
titleA. বর্ণিত একটি হাদিস
titleB. নাম ও বংশ পরিচয়
titleC. যুদ্ধে অংশগ্রহন
titleD. মৃত্যু
উত্তর: titleC
এই প্রকল্পটি ২০১০ সালে চালু হয়। ১৯৮৪ সালে সংঘটিত সাম্প্রদায়িক দাঙ্গায় ক্ষতিগ্রস্ত পরিবারদের সাহায্য করা হয় এই প্রকল্পের মাধ্যমে। বর্তমানে দাঙ্গায় ক্ষতিগ্রস্ত ২৫০ পরিবারকে এই প্রকল্পের আওতায় সাহায্য করা হয়।

এছাড়ায় পাঞ্জাবের দারিদ্রসীমার নিচে বসবাসকারী মানুষদের সাহায্য করা হয় এই প্রোজেক্টের মাধ্যমে।

সঠিক অনুচ্ছেদ শিরোনাম কোনটি?
titleA. দীর্ঘমেয়াদী পরিকল্পনা
titleB. কার্যক্রম
titleC. লঙ্গর এইড
titleD. ফোকাস পাঞ্জাব
উত্তর: titleD
সোয়াদেশের চুড়ান্ত তালিকা ১৯৭১ সালে প্রকাশ হয়েছে, যাতে ১০০টি পদ রয়েছে। সোয়াদেশ ১৯৫২ এ অথবা সোয়াদেশ ১৯৫৫ এ () চিহ্নিত টিকায় পদসমূহের ব্যখ্যা পাওয়া যাবে।

 "থাবা" শুধুমাত্র ১৯৫৫ সালে যোগ করা হয়েছিল, কিন্তু পরবর্তীতে অনেক সুপরিচিত বিশেষজ্ঞ এটিকে (আঙুল)নখ দ্বারা প্রতিস্থাপিত করেছেন, কেননা থাবার অভিব্যক্তি অনেক পুরোনো, বিলুপ্ত বা কম পরিচিত ভাষাগুলিতে পাওয়া যায় না।

সঠিক অনুচ্ছেদ শিরোনাম কোনটি?
titleA. ভাষাশাস্ত্র এবং গ্লটটোক্রোনাইজির ব্যবহার
titleB. সংক্ষিপ্ত তালিকা
titleC. প্রতীকী ভাষাগুলো
titleD. চুড়ান্ত সোয়াদেশ তালিকা
উত্তর: titleD
কুরআনে আওরাহ শব্দটি কেবল নারী বা লজ্জা অর্থে সীমাবদ্ধ থাকে নি| বরং সূরা নূর এবং সূরা আল-আহযাবের বিভিন্ন স্থানে শব্দটি বিভিন্ন অর্থে প্রয়োগ করা হয়েছে|
"হে মুমিনগণ! তোমাদের দাসদাসীরা এবং তোমাদের মধ্যে যারা প্রাপ্ত বয়স্ক হয়নি তারা যেন তিন সময়ে তোমাদের কাছে অনুমতি গ্রহণ করে, ফজরের নামাযের পূর্বে, দুপুরে যখন তোমরা বস্ত্র খুলে রাখ এবং এশার নামাযের পর। এই তিন সময় তোমাদের দেহ খোলার সময়। এ সময়ের পর তোমাদের ও তাদের জন্যে কোন দোষ নেই। তোমাদের একে অপরের কাছে তো যাতায়াত করতেই হয়, এমনি ভাবে আল্লাহ তোমাদের কাছে সুস্পষ্ট আয়াতসমূহ বিবৃত করেন। আল্লাহ সর্বজ্ঞ, প্রজ্ঞাময়।"

সঠিক অনুচ্ছেদ শিরোনাম কোনটি?
titleA. কুরআনে আওরাহ'র বিবরণ
titleB. পুরুষ ও মহিলাদের আওরার পার্থক্য
titleC. মহিলা
titleD. শব্দতত্ত্ব
উত্তর: titleA
আবান তার দুই ভাই সাথে নিয়ে খাইবার অভিযানে অংশ গ্রহণ করেছেন । হযরত আবান হযরত রাসূলে কারীমের (সা:) সাথে তায়িফ অভিযানে অংশ গ্রহণ করেন। হযরত রাসূলে কারীম সা: আবানকে হযরত আলা ইবনুল হাদরামীর স্থলে বাহরাইনের শাসক নিয়োগ করেন। রাসূল সা: এর ইনতিকাল পর্যন্ত তিনি এ দায়িত্ব পালন করেন। রাসূল সা: এর ওফাতের খবর শুনে তিনি মদীনায় ফিরে আসেন। হযরত আবান রাসূল সা: এর অহী লেখকের দায়িত্বও পালন করেছেন। (আনসাবুল আশরাফ-১/৫৩২)।

সঠিক অনুচ্ছেদ শিরোনাম কোনটি?
titleA. ইসলাম গ্রহন
titleB. মৃত্যু
titleC. ইসলাম গ্রহনের পূর্বে
titleD. দায়িত্ব পালন
উত্তর: titleD
পুরুলিয়ার ছৌ নাচে ব্যবহৃত ছৌ মুখোশগুলি প্রধানত পৌরানিক চরিত্রের ওপর যেমন, মহিষাসুরমর্দিনী, রাম-সীতা, রাম-রাবনের যুদ্ধ ইত্যাদি৷ অনেকক্ষেত্রে সাঁওতাল দম্পতির মুখোশ রূপক হিসাবে ব্যবহার হয়৷ মুল মুখোশের চারধারে দু ফুট পর্যন্ত গয়না ও কাপড় দিয়ে বিভিন্নভাবে অলঙ্করণ করা হয়৷ দুর্গা, লক্ষ্মী, কার্তিক এর মুখোশগুলি গাঢ় হলুদ বা কমলা রঙ করা হয়৷ শিব, সরস্বতী ও গণেশ এর মুখোশগুলি সাদা রঙ করা হয়৷ আবার মা কালীর মুখোশটিতে করা হয় কালো রঙ৷ রাম ও শ্রীকৃৃষ্ণের মুখোশগুলিতে কপালে তিলক কাটা থাকে৷ অসুরের মুখোশের ক্ষেত্রে সাধারণত গোঁফ, দৃৃশ্যমান দন্তপাটি ও বিষ্ফারিত চোখ সহ কালো বা গাঢ় সবুজ রঙ করা হয়৷

সঠিক অনুচ্ছেদ শিরোনাম কোনটি?
titleA. ভৌগোলিক স্বীকৃতিপ্রাপ্তি
titleB. ইতাহাস
titleC. বিষয় ও ধরন
titleD. প্রক্রিয়াকরণ
উত্তর: titleC
রূপান্তরকামিতা ওরূপান্তুরিতলিঙ্গের পেছনে জীববৈজ্ঞানিক কারণ আছে কি নেই তা জানতে একাধিক কিছু গবেষণা হয়েছে। একাধিক গবেষণায় রূপান্তরকামিদের দ্বিরূপী মস্তিষ্কের গঠনে তাদের জন্মসূত্রে প্রাপ্ত যৌন পরিচয় ও তাদের নিজের পছন্দের যৌন পরিচয় নিজদের মাঝে স্থান পরিবর্তন করেছে। বিশেষত, ট্রান্সনারীর স্ট্রিয়া টারমিনালের বেড নিউক্লিয়াস অথবা বিএসটিসি (ভ্রুণাবস্থায় মস্তিষ্কের বেসাল গ্যাংগিলিয়া এন্ড্রোজেন দ্বারা প্রভাবিত হয়) সিসলিঙ্গের নারীদের মতো তবে পুরুষদের মত নয়।  একই মস্তিষ্কের গঠনের তারতম্য লক্ষ্যনীয় সমকামি ও বিষমকামি পুরুষদের মাঝে এবং সমকামি ও বিষমকামী নারীদের মাঝে। আরেকটি গবেষণায় রূপান্তরকামিতার ক্ষেত্রে খুব সম্ভবত বিশেষ একধরনের জিনগত উপাদান কাজ করছে বলে দেখায়।

গবেষকরা বলেন, একই হরমোন জরায়ুতে যৌনাঙ্গের পার্থক্য গড়ে ওঠার সময় এবং বয়ঃসন্ধির সময় ভিন্নভাবে কাজ করে। নারী হরমোন ও পুরুষ হরমোনে পার্থক্য একজন মানুষের আচরণ এবং বাহ্যিক যৌনাঙ্গের সাথে আপাতদৃষ্টিতে সাধারণ সম্পর্কহীন হতে পারে। ব্যক্তি তার বিপরীত লিঙ্গের মত আচরণ দেখাতে পারে।

সঠিক অনুচ্ছেদ শিরোনাম কোনটি?
titleA. আন্তঃলিঙ্গ জনগোষ্ঠী
titleB. সামাজিক ও পরিবেশগত কারণ
titleC. বর্তমান দৃষ্টিভঙ্গি
titleD. ১৯৫০ এবং ১৯৬০
উত্তর: titleB
সরল খাঁ যে এলাকায় বাস করতেন তার নাম হয় সরল। গরুর রাখালদের আবাসস্থল‘গোপালপুর’ গরু রাখার জন্য যেখানে গোশালা ছিল সে গ্রামের নাম ‘ঘোষাল,’ গদাইপুরের নিকটে যেখানে সৈন্যরা গড়কেটে ডাকাতদের বিরুদ্ধে প্রতিরোধ গড়ে তুলে ছিল সেটা ‘গড়পার’,প্রাসাদের বান্দিদের আবাসস্থল ‘বান্দিকাটি’,প্রাসাদে বাতি জ্বালানো কার্যে নিয়োজিত কর্মচারীরা যে এলাকায় থাকত‘বাতিখালী’,গাছে চড়ে পাইক-বরকন্দাজরা পাহারা দিত বলে ‘পাইকগাছা’রাজা  কৃষ্ণ চন্দ্র এর শাসন এলাকা  কৃষ্ণনগর নামে খ্যাত বর্তমান মিল কাটাখালী নামে পরিচিত,এবং লোক- লস্কর দিয়ে যে দীঘি খনন করা হয়েছিল সে এলাকা ‘লস্কর’ গ্রাম হিসেবে পরিচিত। এভাবেই পাইকগাছা উপজেলার নাম করণ করা হয়।

সঠিক অনুচ্ছেদ শিরোনাম কোনটি?
titleA. নামকরণ
titleB. নদ-নদী
titleC. অবস্থান
titleD. ইতিহাস
উত্তর: titleA
হান্ট ১৯৪৩ সালের ১৯-শে ফেব্রুয়ারি চেশায়ারের নেস্টনে লিভারপুলের প্রাচীন-লিপি শাস্ত্রের শিক্ষক রিচার্ড উইলিয়াম ও কাঠ ব্যবসায়ীর মেয়ে কিট রোল্যান্ডের ঘরে জন্মগ্রহণ করেন। মা-বাবা দুজনেরই মৃত্যুর পর, হান্ট জানতে পারেন তার বাবা বুশ হাউজে কাজ করতেন, তারপর কাজ করেছেন বিবিসি ওয়ার্ল্ড সার্ভিস রেডিওর হেডকোয়ার্টারে ও সম্ভবত ইন্টেলিজেন্সে, কিন্তু নিশ্চিত করে জানা যায়নি তিনি আসলে কী করতেন। ১৯৪৫ এ তার বাবা রিচার্ড বডলিয়েন লাইব্রেরিতে পশ্চিমা পান্ডুলিপিগুলোর রক্ষক হিসেবেও ছিলেন, এবং তখনই তার পরিবার অক্সফোর্ডে স্থানান্তরিত হয়। আট বছর বয়সে হান্ট ড্রাগন স্কুল-এ ভর্তির সুযোগ পান। সেখানেই তিনি জার্মান শিক্ষক জার্ড সোমারহফ এর সংস্পর্শে জীববিজ্ঞানে আগ্রহী হয়ে ওঠেন। চৌদ্দ বছর বয়সে তিনি ম্যাগডালেন কলেজ স্কুল, অক্সফোর্ডে ভর্তি হন, যেখানে বর্তমানে বিজ্ঞানের পুরস্কারসমূহ তারই নামানুসারে প্রদান করা হয়। সেখানে তিনি প্রাণিবিজ্ঞান ও রসায়ন অধ্যয়ন করেন এবং বিজ্ঞানে আরো বেশি আগ্রহী হয়ে ওঠেন।

১৯৬১ সালে ক্যামব্রিজ ক্লেয়ার কলেজে হান্ট প্রকৃতি বিজ্ঞান পড়ার সুযোগ পান। ১৯৬৪ সালে পড়ালেখা শেষ করেই তিনি অ্যাশের করনারের অধীনে বিশ্ববিদ্যালয়ের প্রাণরসায়ন বিভাগে কাজ শুরু করেন। সেখানে তিনি টনি হান্টার, লুইস রিচার্ডের মতো বিজ্ঞানীদের সাথে কাজ করার সুযোগ পান। ১৯৬৫-তে ভারনন ইংরাম এক বক্তব্য তাকে হিমোগ্লোবিন সংশ্লেষণে আগ্রহী করে তোলে। এ বিষয়ে ১৯৬৬-র এক গ্রিক সম্মেলনে তিনি হেমাটোলজিস্ট ও জিনবিশেষজ্ঞ আরভিং লন্ডনকে সে বছরের জুলাই থেকে অক্টোবর পর্যন্ত, নিউইয়র্কের আলবার্ট আইনস্টাইন কলেজ অফ মেডিসিনে আরভিংয়ের ল্যাবরেটরিতে কাজ করার অনুমতি দিতে রাজি করাতে সক্ষম হন। তার পিএইচডি তত্ত্বাবধায়ক ছিলেন অ্যাশের করনার। পিএইচডির মূল বিষয়বস্তু ছিলো অক্ষত খরগোশ রেটিকুলোসাইটের (অসম্পূর্ণ লোহিত রক্তকণিকা) হিমোগ্লোবিন সংশ্লেষণ। ১৯৬৮ সালে তিনি এর জন্য পুরস্কৃতও হন।

সঠিক অনুচ্ছেদ শিরোনাম কোনটি?
titleA. পরবর্তী কর্মজীবন
titleB. সাইক্লিন আবিষ্কার
titleC. প্রারম্ভিক জীবন ও শিক্ষা
titleD. বিজ্ঞান জনপ্রিয়করণ ও অবসর
উত্তর: titleC
প্রচার বিমুখ এ ব্যক্তিটি কাজ করেছেন মানুষের জন্য,মানবতার জন্য, বিশ্বাসের জন্য। ছোট বড় সবার জন্য লিখেছেন তিনি। তার লেখা অনেক কিন্তু কমই প্রকাশিত হয়েছে। ব্যক্তিগত সফলতার চেয়ে আদর্শিক সফলতার কথাই বেশি ভেবেছেন। তার ভক্ত শুভাকাঙ্খীদের আকুল আকতিতে কথা ও সুর নিয়ে সংস্কৃতিপ্রেমীদের মাঝে উৎসাহের কারণে কিছু কাজকে গ্রন্থাকারে লিপিবদ্ধ করেছেন।-
অনুবাদক হিসেবে তার রয়েছে ব্যাপক জনপ্রিয়তা। "পাহাড়ি এক লড়াকু" নামে আফগান মুজাহিদদের অমর কীর্তিকলাপ তার বিখ্যাত অনুবাদ উপন্যাস যা কিশোকণ্ঠের পাঠকরা মন উজার করে পড়তেন নিয়মিত। মহানায়ক (উপন্যাস) ছাড়াও হযরত আলী ও আল্লামা ইকবালের মতো বিশ্বখ্যাত মুসলিম কবিদের কবিতাও অনুবাদ করেছেন তিনি।

সঠিক অনুচ্ছেদ শিরোনাম কোনটি?
titleA. কর্মজীবন
titleB. মৃত্যু
titleC. প্রকাশিত গ্রন্থ ও অন্যান্য
titleD. জন্ম ও প্রাথমিক জীবন
উত্তর: titleC